130 vjetori i Kryqit të Kuq Amerikan
Formimi i organizatës ishte vizioni i mësueses dhe lektores, Klara Barton
Kryqi i Kuq Amerikan, organizata kryesore kombëtare që u përgjigjet situatave emergjente, feston 130 vjetorin e krijimit. Vullnetarët e saj mobilizohen në periudhë katastrofash, luftërash dhe krizash. Krijimi i saj ishte vizioni i një gruaje, Klara Barton. Ata shkojnë në vendin e ngjarjen gjatë fatkeqësive natyrore për t’u dhënë ndihmë viktimave të tërmeteve, përmbytjeve, uraganeve dhe katrastrofave të tjera. Kryqi i Kuq Amerikan është bërë simboli i shërbimit të menjëherëm në kohë krize. Suzi Di Frensis është shefe e organizatës për marrëdhëniet me publikun. Organziata filloi me Klara Bartonin, mësuese dhe lektore. Në vitet 1860, ajo ndihmoi ushtarët e plagosur gjatë Luftës Civile Amerikane dhe dha ndihmë mjeksore për të lehtësuar vuajtjet e tyre. Por dhimbsuria e Bartonit nuk përfundoi me kaq. Gjatë një udhëtimi në Evropë në vitin 1869, ajo mësoi për Kryqin e Kuq Ndërkombëtar, të themeluar në Zvicër disa vjet më parë. Kjo e frymëzoi atë të krijonte Kryqin e Kuq në Shtetet e Bashkuara. Kim Robinson është kuratore e Qendrës Historike Kombëtare Klara Barton paksa në dalje të Uashingtonit. Ajo ishte zyra e parë e përherëshme e Kryqit të Kuq Amerikan. Barton, presidendja e parë e organizatës, jetoi dhe punoi këtu me rreth 30 vullnetarë çdo herë. Organizata ka dhënë ndihmë gjatë fatkeqësive natyrore dhe njerëzore. Suzi Di Frensis thotë se në vitet pas vdekjes së Bartonit në vitin 1912, Kryqi i Kuq Amerikan ka evoluar. Di Frensis thotë se Kryqi i Kuq Amerikan është pjesë e një lëvizjeje më të gjerë humanitare në botë. Ajo thotë se teknologjia e re po i ndihmon organizatat e emergjencës të përmbushin misionin e tyre. Ndërsa Kryqi i Kuq Amerikan feston 130 vjetorin e shërbimit, Kim Robinson thotë se Klara Barton do të ishte shumë e kënaqur me arritjet e organizatës.